તમારા ઘરમાં પણ ભાઈ, બહેન, દિકરા કે દિકરીની ઉંમર લગ્નની થઈ ગઈ છે અને તમે તેમના લગ્ન કરાવવા ઈચ્છો છો તો જલ્દીથી લગ્નની તારીખ નક્કી કરી લો. અને તે મુજબ હોલ, પાર્લરની બુકિંગ કરાવી લો, કારણ કે ઓછા મુહૂર્તને કારણે મેરેજ હોલ કે અન્ય બુકીંગ માટે પડાપડી થવાથી બને કે તમને યોગ્ય વિકલ્પ ન મળે અને પછી ગમે તે મળે તેનાથી કામ ચલાવી લેવું પડે. લગ્નની સિઝન શરૂ થવા જઈ રહી છે. આ વર્ષે 31 ઓક્ટોબરે હરિપ્રબોધિની એકાદશી છે. જ્યારે ભગવાન વિષ્ણુના તુલસી સાથે વિવાહ થયા હતા. તે પૂરીં થતા જ બજારમાં લગ્નની ખરીદીની શરૂઆત થઈ જાય છે. લગ્ન ઈચ્છુક પરિવારો માટે આજે અમે આવનારા નવેમ્બર-ડિસેમ્બર ઉપરાંત ફેબ્રુઆરી અને માર્ચ મહિનાના શુભ લગ્ન મુહૂર્ત લઈને આવ્યા છીએ. જેથી તમે પોતાને અનુરૂપ જણાય તે દિવસ પસંદ કરી શકો છો.